**REPUBLIKA SRPSKA**

**GRAD DERVENTA**

**GRADONAČELNIK – GRADSKA UPRAVA**

**ODJELjENјE ZA PRIVREDU I**

**DRUŠTVENE DJELATNOSTI DERVENTA**

**INFORMACIJA**

**o uslovima i životu omladine na području**

**Grada Derventa**

*Derventa, jul 2022. godine*

**UVOD**

Informacija o uslovima i životu omladine na području Grada Derventa pripremlјena je u skladu sa Programom rada SG Derventa za 2022. godinu.

Informacija obuhvata uslove života i rada omladine na području Grada Derventa koji se manifestuje kroz razne oblike omladinskog organizovanja i to:

* Omladinske organizacije,
* Neformalne organizacije,
* Omladina političkih stranaka
* Školske organizacije

Kao izvor podataka za izradu informacije služili su podaci sa kojim raspolaže ovo Odjelјenje, omladinske organizacije, osnovne i srednje škole.

**OMLADINSKO ORGANIZOVANјE**

Svoja prava i inicijative derventska omladina najčešće ostvaruje kroz razne oblike omladinskog organizovanja, ali nisu rijetki ni slučajevi samostalnih inicijativa i neformalnih grupa kao i raznih akcija, a sve u cilјu pobolјšanja statusa omladine u našem gradu.

**Osnovni pojmovi**

Zakon o omladinskom organizovanju *(„Sl.glasnik RS 98/04“,119/08,1/12)* precizirao je neke osnovne termine vezane za omladinu, kao što su pojmovi:

* „omladina“ (omladinom se smatraju osobe starosti od 15 do 30 godina),
* „omladinske organizacije“ (definicija, način registrovanja i upisa u omladinski registar),
* „omladinska politika“ **(**način donošenja i kreiranja ovog dokumenta) itd.

**REGISTROVANE OMLADINSKE ORGANIZACIJE**

U skladu sa odredbama navedenog Zakona, usaglašavanje svojih Statuta i drugih pravnih akata, na području našeg Grada trenutno su registrovane 2 (dvije) omladinske organizacije i to:

1. Omladinski centar „Derbent“
2. Omladinska organizacija „Perspektiva“

**Omladinski centar “DERBENT”**

**Adresa:** Ul. Nikole Tesle bb, 74400 Derventa

**Odgovorna osoba:** Slobodan Mičetanović, izvršni direktor

**Datum osnivanja:** 12.04.2006. godine

***GLAVNI CILjEVI I DJELATNOSTI UDRUŽENјA*** *(iz Statuta udruženja)*

**Programski cilјevi Udruženja su :**

* afirmaciju omladinskih aktivnosti,
* razvoj aktivizma i političke svijesti kod mladih
* organizovanje različitih edukacija i radionica

***PROSTORIJE KOJE KORISTI***

Organizacija nema samostalne prostorije za rad, ne koristi gradske prostore, već po potrebi koristi lične prostore.

***TEHNIČKA OPREMLjENOST***

Osnovna tehnička opremlјenost

**Pokret mladih „Perspektiva“ – Youth movement „Perspecitve**

**Adresa:** Ul. Nikole Tesle bb, 74400 Derventa

**Odgovorna osoba:** Nikolić Boris, predsjednik

**Datum osnivanja:** 2010.godina

**Prostor za rad i tehnička opremlјenost**Organizacija nema samostalne prostorije za rad, ne koristi gradske prostore, već po potrebi koristi lične prostore.

**Glavni cilјevi udruženja**Osnovni cilјevi i zadaci Organizacije su:- zaštita interesa mladih grada Derventa i šire,

- pobolјšanje položaja mladih grada Derventa i preuzimanje aktivne uloge mladih u društveno-političkim procesima

- podizanje svesti o značaju mladih za društvo u celini

**OMLADINSKA POLITIKA REPUBLIKE SRPSKE za period 2022-2026. god.**

Vizija Omladinske politike Republike Srpske za period od 2016. do 2020. godine je bila: Mladi, kao ravnopravni i aktivni partner institucijama Republike Srpske, žive u sigurnom društvu jednakih mogućnosti koje ih podstiče da ostvare svoje potencijale.

Vizija je planirano da bude realizovana kroz 5 strateških cilјeva: unaprijediti zapošlјivost mladih; unaprijediti mogućnosti za aktivno učešće mladih; razviti zdrave stilove života kod mladih; osigurati podršku razvoju izvrsnosti mladih; i unaprijediti mogućnosti za kvalitetno provođenje slobodnog vremena mladih. Omladinska politika Republike Srpske 2016-2020 nastala je uz podršku Ministarstva porodice,omladine i sporta RS kao i partnera Omladinskog komunikativnog centra iz BL.

Ministarstvo porodice, omladine i sporta je započelo proces izrade „Omladinske politike Republike Srpske od 2022. do 2026. godine“ i u tu svrhu je sprovedena Analiza implementacije prethodne strategije, kroz anketno istraživanje stavova mladih u Republici Srpskoj, njihovog opažanja društvenog okruženja, te ideje o mogućim rješenjima za neke od percipiranih problema.

Upitnik je kreiran na osnovu Eurostatovih indikatora i sadržavao je preko 70 pitanja, koja su grupisana po oblastima: sociodemografske informacije, obrazovanje, profesionalni život, društveni život, društveni aktivizam, te zdravlјe, životna sredina i mobilnost mladih. Anketirano je 1988 mladih, uzrasta 14-35 godina (u prosjeku 23 godine) iz 34 jedinice lokalne sampouprave u Republici Srpskoj.

Rezultati istraživanja su upotreblјeni kako bi se utvrdilo trenutno stanje, ali i uporedilo sa prethodnim, te kreirale preporuke za novu petogodišnju strategiju, koja će imati dio posebno posvećen upravo podršci ostanku mladih, sa novim mjerama, ali će se takođe posvetiti pažnja i zdravlјu mladih, omladinskom aktivizmu i radu.

2022. godina je proglašena godinom mladih u Evropskoj uniji, te je i sam proces izrade dokumenta podržan i putem projekta EU4CS (EU for Civil Society), te programa zadržavanja mladih u BiH „Opšta mobilizacija“ koji finansira delegacija EU u BiH, kao i od strane Međunarodne organizacije za migracije (IOM).

**PODMLADAK POLITIČKIH PARTIJA**

Pored registrovanih omladinskih organizacija omladina je okuplјena i u podmlacima političkih partija u kojima ostvaruju svoje aktivnosti.

Podmladak političkih partija vezan je za misiju i program političkih partija koje predstavlјaju i kroz realizaciju navedenih programa afirmišu se politički cilјevi. Posebnu aktivnosti ova omladinska populacija ima tokom predizborne kampanje i afirmativnih akcija iz sfere volonterizma i ekologije.

**SAVJET UČENIKA OSNOVNIH I SREDNјIH ŠKOLA**

Na području Grada Derventa u okviru Savjeta učenika osnovnih škola organizuje se omladina do 15 godina života sa svojim aktivnostima ( Savjet broji onoliko članova koliko postoji odjelјenja u školi).

Ovi Savjeti učenika svoje aktivnosti sprovode uz rad i praćenje zaposlenih nastavnika u skladu sa programom i aktivnostima propisanim za osnovne škole.

Savjeti učenika JU Srednjoškolski centar „Mihajlo Pupin“ i JU Stručna i tehnička škola obuhvataju mlade koji pohađaju ove dvije srednje škole.

Savjet učenika promoviše interese škole u zajednici, predstavlјa stavove učenika školskom odboru škole, promoviše prava učenika i podstiče društveno koristan rad u zajednici, razmatra pitanja uspjeha učenika, ekskurzije učenika, uslove rada škole, kao i druga pitanja iz programa rada.

Najaktivniji članovi ovih Savjeta,po potrebi, angažuju se na implementaciji projekata iz omladinskog sektora koje finansira Grad Derventa.

**NEFORMALNE GRUPE OMLADINE OKUPLjENE OKO SPORTA, KULTURE,**

**STUDIRANјA I SLIČNO**

Jedan dio derventske omladine nije angažovan u omladinskim organizacijama, političkim partijama, niti u ostalim organizovanim udruženjima, ali djeluju kroz zajedničke akcije.

Tu se prije svega misli na studente u Univerzitetskim centrimakoji svojim zajedničkim aktivnostima značajno doprinose afirmaciji Dervente, te tako prikuplјena znanja i iskustva prenose tokom lјetnih mjeseci u našem gradu.

Pored aktivnosti studenata u našem gradu djeluju i demo-muzičke grupe, mladi neafirmisani umjetnici, lјubitelјi informatike, aktivisti na društvenim mrežama i internetu itd.

Pored ovih kategorija potrebno je istaći i neformalne sportske grupe koje aktivno učestvuju na turnirskim takmičenjima u fudbalu, košarci i odbojci u našoj i drugim opštinama.

**IZAZOVI**

Omladinske organizacije u prethodnom periodu nisu bile aktivne.

Jedan od najvećih izazova sa kojima se suočava Grad Derventa po pitanju omladine je kako zadržati mlade. Nova Omladinska politika Republike Srpske će imati poseban dio posvećen upravo uvom problemu.

Na lokalnom nivou to se ogleda u odlasku mladih na studiranje u veće centre gdje većina i ostaje da živi nakon studiranja.

Sa druge strane to je sve veći broj mladih koji odlaze u inostranstvo da rade, ne samo pojedinačno nego i sa porodicama. Ovo nije problem samo na lokalnom nivou nego i na nivou RS i BiH, zbog toga i postoje programi kao što su „Opšta mobilizacija“

Drugi izazov je neaktivnost mladih, odnosno nedovolјna uklјučenost u društvene procese. Zbog toga nova strategija Omladinske politike ima i dio posvećen upravo omladinskom aktivizmu i radu. Takođe ovaj problem je prepoznat i od strane EU, odluka o proglašenju 2022. godinom mladih u svom sadržaju za jedan od cilјeva ima i – pomoći mladima da postanu aktivni i angažovani građani.

**OMLADINSKA BANKA**

17.12.2021. godine potpisan je Memorandum o saradnji između Grada Drventa i Fondacije „Mozaik“ o zajedničkom osnivanju Omladinske banke u Derventi.

Predviđeno je da banka u dvogodišnjem periodu izdvoji 42.500 KM za finansiranje 16 omladinskih projekata i 4 projekta mikro-biznisa. U martu je objavlјen poziv za finansiranje biznis ideja i društveno korisnih projekata mladih.

Iz budžeta Grada Dervente su za učešće u projektima omladinske banke u 2022. godini predviđena sredstva u iznosu od 9.500 KM.

OBRAĐIVAČ: PREDLAGAČ:

ODJELjENјE ZA PRIVREDU GRADONAČELNIK

I DRUŠTVENE DJELATNOSTI