Na osnovu člana 39. stav 2. alineja 21. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21), člana 50. Zakona o upravnim sporovima („Službeni glasnik Republike Srpske“, broj: 109/05 i 63/11) i člana 37. Statuta Grada Derventa („Službeni glasnik grada Derventa“, broj: 6/21, 20/21 i 10/22), postupajući po Presudi Okružnog suda u Doboju broj: 13 0 U 006949 22 U od 01.07.2022. godine, Skupština grada Derventa na 16. sjednici, održanoj \_\_\_\_\_\_\_ 2022. godine, donijela je

R J E Š E Nј E

o izvršenju pravosnažne Presude Okružnog suda u Doboju broj: 13 0 U 006949 22 U

od 01.07.2022. godine

1. Izvršava se pravosnažna Presuda Okružnog suda u Doboju broj: 13 0 U 006949 22 U od 11.04.2022. godine, kojom je poništeno Rješenje o opozivu predsjednika Skupštine grada Derventa broj: 01-022-22/22 od 28.02. 2022. godine, te se Zemunović Mirko vraća na mjesto predsjednika Skupštine grada Derventa na osnovu Rješenja o izboru predsjednika Skupštine opštine Derventa, broj: 01-111-4/21 od 12. januara 2021. godine („Službeni glasnik opštine Derventa“, broj: 1/21).

2. Ovo rješenje stupa na snagu danom donošenja, a objaviće se u „Službenom glasniku grada Derventa“.

O b r a z l o ž e nj e

Presudom Okružnog suda u Doboju, broj: 13 0 U 006949 22 U od 01.07.2022. godine, poništeno je Rješenje o opozivu predsjednika Skupštine grada Derventa, broj: 01-111-22/22 od 28.02.2022. godine, kojim je Mirko Zemunović opozvan sa funkcije predsjednika Skupštine grada Derventa.

Kada sud u upravnom sporu poništi osporeni akt, predmet se vraća u stanje u kome se nalazio prije nego što je osporeni akt donijet. U ovoj upravnoj stvari, poništavanjem rješenja poništavaju se pravne poslјedice koje je takvo rješenje proizvelo, a to znači da se u smislu odredbe člana 50. Zakona o upravnim sporovima („Službeni glasnik Republike Srpske“, broj: 109/05 i 63/11), u vezi sa članom 254. stav 1. Zakona o opštem upravnom postupku („Službeni glasnik Republike Srpske“, broj: 13/02, 87/07, 50/10 i 66/18) ima smatrati kao da to rješenje nikada nije ni donijeto. Poništavanjem Rješenja o opozivu predsjednika Skupštine grada Derventa, to rješenje gubi pravno dejstvo od dana njegovog donošenja i svojstvo predsjednika Skupštine grada Derventa se ponovo uspostavlјa, odnosno Rješenje o izboru predsjednika, Skupštine opštine Derventa, broj: 01-111-4/21 od 12. januara 2021. godine („Službeni glasnik opštine Derventa“, broj: 1/21) ima pravno dejstvo.

Na osnovu naprijed navedenog, a u skladu sa članom 39. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21), članom 50. Zakona o upravnim sporovima („Službeni glasnik Republike Srpske“, broj: 109/05 i 63/11), članom 37. Statuta Grada Derventa („Službeni glasnik grada Derventa“, broj: 6/21, 20/21 i 10/22) i članom 54. Poslovnika o radu Skupštine grada Derventa („Službeni glasnik grada Derventa“, broj 24/21), Komisija za izbor i imenovanje Skupštine grada Derventa na 35. sjednici, održanoj 18. jula 2022. godine, a nakon razmatranja pravosnažne Presude Okružnog suda u Doboju broj: 13 0 U 006949 22 U od 01.07.2022. godine, a u postupku izvršenja Presude, utvrdila je Prijedlog rješenja kao u dispozitivu i predlaže Skupštini grada donošenje rješenja kao u dispozitivu ovog rješenja.

Skupština grada Derventa na \_\_\_\_\_ sjednici održanoj \_\_\_\_ 2022. godine, donijela je rješenje kao u dispozitivu.

UPUTSTVO O PRAVNOM LIJEKU: Ovo rješenje je konačno i protiv istog nije dozvolјena žalba, ali se može pokrenuti upravni spor tužbom pred Okružnim sudom u Doboju, u roku od 30 dana od dana dostavlјanja rješenja.

SKUPŠTINA GRADA DERVENTA

Broj: 01-111-\_\_\_/22 PREDSJEDNIK

Datum: \_\_\_\_\_ 2022. godine SKUPŠTINE GRADA

\_\_\_\_\_\_\_\_\_\_\_\_\_\_\_\_\_\_

OBRAĐIVAČ: PREDLAGAČ:

Odjelјenje za opštu upravu Komisija za izbor i imenovanje