Na osnovu člana 39. stav 2. tačka 21. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21), člana 7. stav 2. Zakona o statusu funkcionera jedinica lokalne samouprave („Službeni glasnik Republike Srpske“, broj: 96/05 i 98/13), člana 37. stav 2. tačka 21. Statuta Grada Derventa („Službeni glasnik grada Derventa“, broj: 6/21, 20/21 i 10/22), postupajući po pravnosanžnoj Presudi Okružnog suda u Doboju broj: 13 0 U 006949 22 U od 01.07.2022. godine, Skupština grada Derventa na 16. sjednici, održanoj \_\_\_\_\_\_2022. godine, donijela je

R J E Š E Nј E

o razrješenju sa funkcije predsjednika Skupštine grada Derventa

1. Bojan Radanović, razrješava se sa funkcije predsjednika Skupštine grada Derventa sa danom \_\_\_\_\_ 2022. godine, shodno pravosnažnoj Presudi Okružnog suda u Doboju broj: 13 0 U 006949 22 U od 01.07.2022. godine.
2. Prava po osnovu radnog odnosa nakon razrješenja sa funkcije imenovanom iz tačke 1. utvrdiće se posebnim aktom u skladu sa zakonom.
3. Ovo rješenje stupa na snagu danom donošenja, a objaviće se u „Službenom glasniku grada Derventa“.

O b r a z l o ž e nj e

Presudom Okružnog suda u Doboju, broj: 13 0 U 006949 22 U od 01.07.2022. godine, poništeno je Rješenje o opozivu predsjednika Skupštine grada Derventa, broj: 01-111-22/22 od 28.02.2022. godine, kojim je Mirko Zemunović opozvan sa funkcije predsjednika Skupštine grada Derventa.

Kada sud u upravnom sporu poništi osporeni akt, predmet se vraća u stanje u kome se nalazio prije nego što je osporeni akt donijet. U ovoj upravnoj stvari, poništavanjem rješenja poništavaju se pravne poslјedice koje je takvo rješenje proizvelo, a to znači da se u smislu odredbe člana 50. Zakona o upravnim sporovima („Službeni glasnik Republike Srpske“, broj: 109/05 i 63/11), a u vezi sa članom 254. stav 1. Zakona o opštem upravnom postupku („Službeni glasnik Republike Srpske“, broj: 13/02, 87/07, 50/10 i 66/18) ima smatrati kao da to rješenje nikada nije ni donijeto.

Skupština grada Derventa, nakon donošenja Rješenja o opozivu Mirka Zemunovića sa funkcije predsjednika Skupštine grada Derventa, koje je poništeno naprijed navedenom Presudom Okružnog suda u Doboju, na 12. sjednici održanoj 25.03.2022. godine, Rješenjem broj: 01-111-43/21 od 25. marta 2022. godine izabrala je Bojana Radanovića za predsjednika Skupštine grada Derventa.

Kako je Rješenje o opozivu Mirka Zemunovića sa funkcije predsjednika Skupštine grada Derventa, Presudom Okružnog suda u Doboju poništeno, to rješenje gubi pravno dejstvo od dana njegovog donošenja i svojstvo predsjednika Skupštine grada Mirku Zemunoviću se ponovo uspostavlјa, odnosno Rješenje o izboru predsjednika Skupštine opštine Derventa, broj: 01-111-4/21 od 12. januara 2021. godine („Službeni glasnik opštine Derventa“, broj: 1/21), ima pravno dejstvo. Na osnovu naprijed navedenog neophodno je razriješiti Bojana Radanovića, sa funkcije predsjednika Skupštine grada Derventa.

Na osnovu naprijed navedenog, a u skladu sa članom 39. stav 2. tačka 21. Zakona o lokalnoj samoupravi („Službeni glasnik Republike Srpske“, broj: 97/16, 36/19 i 61/21), članom 7. stav 2. Zakona o statusu funkcionera jedinica lokalne samouprave („Službeni glasnik Republike Srpske“, broj: 96/05 i 98/13), članom 50. Zakona o upravnim sporovima („Službeni glasnik Republike Srpske“, broj: 109/05 i 63/11), članom 37. stav 2. tačka 21. Statuta Grada Derventa („Službeni glasnik grada Derventa“, broj: 6/21 i 20/21) i članom 54. Poslovnika o radu Skupštine grada Derventa („Službeni glasnik grada Derventa“, broj 24/21), Komisija za izbor i imenovanje Skupštine grada Derventa, po službenoj dužnosti, na 35. sjednici održanoj 18. jula 2022. godine, utvrdila je Prijedlog rješenja o razrješenju Bojana Radanovića sa funkcije predsjednika Skupštine grada Derventa i predložila Skupštini grada donošenje rješenja kao u dispozitivu.

Na osnovu naprijed navedenog Skupština grada Derventa na \_\_. sjednici održanoj \_\_\_\_\_\_ 2022. godine donijela je rješenje kao u dispozitivu.

Pouka o pravnom lijeku: Ovo rješenje je konačno u upravnom postupku i protiv istog nije dozvolјena žalba, ali se može pokrenuti upravni spor tužbom pred Okružnim sudom u Doboju u roku od 30 dana od dostavlјanja rješenja.

SKUPŠTINA GRADA DERVENTA

Broj: 01-111-\_\_\_\_/22

Datum: \_\_\_\_\_ 2022. godine PREDSJEDNIK

SKUPŠTINE GRADA

\_\_\_\_\_\_\_\_\_\_\_\_\_\_\_\_\_

OBRAĐIVAČ: PREDLAGAČ:

Odjelјenje za opštu upravu Komisija za izbor i imenovanje