Na osnovu člana 8. Zakona o ministarskim, vladinim i drugim imenovanjima Republike Srpske (''Službeni glasnik Republike Srpske'', broj 41/03) , člana 78. i 81. Zakona o predškolskom vaspitanju i obrazovanju ( „Službeni glasnik Republike Srpske“, broj 79/15, 63/20 i 64/22 ) i člana 1. Odluke o raspisivanju Javnog konkursa za izbor i imenovanje direktora Javne predškolske ustanove „Trol“ Derventa i ponovljeni Javnog konkursa za izbor i imenovanje jednog člana – predstavnika osnivača u Upravni odbor Javne predškolske ustanove „Trol“ Derventa , (''Službeni glasnik grada Derventa'', broj: \_\_\_/22), Skupština grada Derventa raspisuje

**J A V N I K O N K U R S**

**za izbor i imenovanje direktora Javne predškolske ustanove „Trol“ Derventa i ponovljeni Javni konkurs za jednog člana – predstavnika osnivača u Upravni odbor JPU „Trol“ Derventa**

I Skupština grada Derventa raspisuje Javni konkurs za izbor i imenovanje direktora Javne predškolske ustanove „Trol“ Derventa i ponovljeni Javni konkurs za jednog člana - predstavnika osnivača u Upravni odbor JPU ''Trol'' Derventa,

II Opis poslova:

1. Direktor predškolske ustanove rukovodi ustanovom , predstavlja i zastupa

ustanovu i odgovoran je za zakonitost njenog rada, stara se o osiguranju uslova za zdrav, siguran i bezbjedan boravak djece u predškolskoj ustanovi, stara se o osiguranju ispravnosti namirnica i bezbjednoj distribuciji hrane, planira , organizuje i odgovora za ostvarivanje plana i programa rada, prati rad radnika i predlaže mjere za unapređenje njihovog rada, vrši ocjenjivanje vaspitno-obrazovnih radnika u skladu sa zakonom, podnosi izvještaj upravnom odboru i osnivaču o radu i rezultatima rada , saradđuje sa Ministrstvom, jedinicom lokalne samouprave , roditeljima djece i ostalim društvenim partnerima, donosi rješenja i odlučuje o drugim pitanjima u skladu sa zakonom i statutom.

1. Upravni odbor javne ustanove: donosi statut ustanove i druge opšte akte

predškolske ustanove na koje saglasnost daje osnivač, , odlučuje o poslovanju predškolske ustanove ustanove, razmatra izvještaj o poslovanju i godišnji obračun, donosi program rada i finansijski plan predškolske ustanove na koji saglasnost daje osnivač odlučuje o korišćenju sredstava uz saglasnost osnivača i vrši i druge poslove utvrđene aktom o osnivanju i statutom ustanove.

III Mandat

1. Direktor se imenuje na vrijeme od 4 godine
2. Član Upravnog odbora imenuje se na vrijeme od 4 godine

IV Kandidati treba da ispunjavaju opšte i posebne uslove

1. Direktor :

a) Opšti uslovi za kandidate su:

- da je državljanin RS ili BiH,

* da je stariji od 18 godina,
* da nije osuđivano pravosnažnom presudom na bezuslovnu kaznu zatvora i da se protiv njega ne vodi krivični postupak,
* da nije otpušteni iz državne službe kao rezultat disciplinske mjere na bilo kojem nivou vlasti u Republici Srpskoj u periodu od tri godine prije dana objavljivanja upražnjene pozicije,
* da ne služi kaznu izrečenu od Međunarodnog suda za bivšu Jugoslaviju i da nije pod optužnicom tog suda, a da se nije povinovao nalogu da se pojavi pred Sudom ( Član IX 1. Ustava BiH),
* da ima opštu zdravstvenu sposobnost

b) Posebni uslovi i kriterijumi za kandidate za direktora su:

- da ima završen prvi ciklus odgovarajućeg studijskog programa ili ekvivalent potreban za rad u predškolskim ustanovama na poslovima vaspitača ili stručnog saradnika,

- da ima završen prvi ciklus odgovarajućeg studijskog programa ili ekvivalent potreban za rad u vaspitno-obrazovnim ustanovama na poslovima nastavnika, ili stručnog saradnika , te diplomirani pravnik i diplomirani ekonomista,

- najmanje pet ( 5 ) godina radnog iskustva u svojoj struci nakon sticanja visoke stručne spreme,

2. Uravni odbor:

a) Opšti uslovi za kandidate su

- da je državljanin RS ili BiH,

* da je stariji od 18 godina,
* da nije osuđivan za krivično djelo na bezuslovnu kaznu zatvora od najmanje šest mjeseci ili za krivična djela koja ih čini nepodobnim za obavljanje navedenih poslova,
* da nije otpušten iz državne službe kao rezultat disciplinske mjere na bilo kojem nivou vlasti u Republici Srpskoj u periodu od tri godine prije dana objavljivanja upražnjene pozicije,
* da ne služi kaznu izrečenu od Međunarodnog suda za bivšu Jugoslaviju i da nije pod optužnicom tog suda, a da se nije povinovao nalogu da se pojavi pred Sudom ( Član IX 1. Ustava BiH),

b) Posebni uslovi i kriterijumi za kandidate za člana upravnog odobra su:

- završen I ciklus studijskog programa ili ekvivalent, odnosno visoka ili

viša stručna sprema,

- najmanje jedna godina radnog iskustva u struci,

- poznavanje djelatnosti kojom se ustanova bavi,

- poznavanje sadržaja i načina rada organa upravljanja.

Pod radnim iskustvom u struci od najmanje jedne godine, podrazumijeva se radno iskustvo na poslovima potrebne stručne spreme nakon sticanja stepena stručne spreme iz alineje 1.

V Potrebna dokumenta

Uz prijavu na konkurs kandidati su dužni dostaviti dokaze o ispunjavanju opštih i posebnih uslova :

- ovjerenu kopiju diplome,

- dokaz o radnom iskustvu u struci,

- biografiju o kretanju u službi,

- ljekarsko uvjerenje ( dostavlja naknadno izabrani kandidat za direktora )

-uvjerenje da nije osuđivan za krivično djelo ( za kandidate rođene u Republici Srpskoj uvjerenje će se pribaviti službenim putem),

- uvjerenje o nevođenju krivičnog postupka – dostavljaju kandidati za direktora ,

- potpisane i ovjerene izjave o ispunjavanju uslova iz poglavlja IV, tačka 1. i 2. pod a) alineje 4. i 5. ovog konkursa,

- kandidati mogu priložiti i druga dokumenta kojima dokazuju ispunjavanje potrebnih uslova .

Dokumenta kojima se dokazuje ispunjavanje opštih i posebnih uslova dostavljaju se u originalu ili ovjerenoj fotokopiji, a dokumenta iz poglavlja IV tačka 1. i 2. pod a) alineja 4. i 5. ne mogu biti starija od šest mjeseci od izdavanja.

Sa svim kandidatima koji uđu u uži izbor, Komisija za izbor će obaviti intervju, o čemu će kandidati biti blagovremeno obaviješteni.

VI Sukob interesa

Kandidati ne mogu obavljati dužnosti, aktivnosti ili biti na položaju koji dovodi do sukoba interesa, kako je propisano odredbama Zakona o sprečavanju sukoba interesa u organima vlasti Republike Srpske (''Službeni glasnik Republike Srpske'', broj 73/08 i 52/14), Zakona o ministarskim, vladinim i drugim imenovanjima Republike Srpske (''Službeni glasnik Republike Srpske'', broj 41/03), kao i drugim zakonima koji regulišu sukob interesa i nespojivost funkcija.

Kandidati ne mogu biti lica koja su na funkciji u političkoj stranci.

VII Rok za podnošenje prijava je 15 dana od dana posljednjeg objavljivanja konkursa u jednom o javnih glasila iz poglavlja VIII ovog konkursa.

Nepotpune i neblagovremene prijave neće se razmatrati.

Prijave sa potrebnim dokumentima mogu se dostaviti lično u šalter salu Gradske uprave Grada Derventa ili putem pošte na adresu: Skupština grada Derventa, Ul. Trg oslobođenja broj 3, 74400 Derventa, posebno sa naznakom „Komisija za izbor po javnom konkursu za imenovanja u JPU ''Trol'' Derventa,

VIII Javni konkurs će se objaviti u „Službenom glasniku Republike Srpske“, dnevnom listu „GLASU SRPSKE“ i „Derventskom listu“.

SKUPŠTINA GRADA DERVENTA

Broj: PREDSJEDNIK

Datum: SKUPŠTINE GRADA

\_\_\_\_\_\_\_\_\_\_\_\_\_\_\_\_\_\_