Ha osnovu člana 8. Zakona o ministarskim, vladinim i drugim imenovanjima Republike Srpske ("Službeni glasnik Republike Srpske", broj 41/03), člana 78. i 81. Zakona o predškolskom vaspitanju i obrazovanju ( „Službeni glasnik Republike Srpske“, broj: 79/15, 63/20 i 64/22 ) i člana 37. stav 2. tačka 33. Statuta grada Derventa ("Službeni glasnik grada Derventa", broj: 6/21, 20/21 i 10/22), Skupština grada Derventa na \_\_\_\_\_ sjednici održanoj \_\_\_\_\_\_\_2022. godine, donijela je

O D L U K U

o raspisivanju Javnog konkursa za izbor i imenovanje direktora Javne predškolske ustanove „Trol“ Derventa i ponovljeni Javni konkurs za jednog člana – predstavnika osnivača u Upravni odbor Javne predškolske ustanove „Trol“ Derventa.

Član 1.

Raspisuje se Javni konkurs za izbor i imenovanje direktora Javne predškolske ustanove „Trol“ Derventa i ponovljeni Javni konkurs za jednog člana – predstavnika osnivača u Upravni odbor Javne predškolske ustanove „Trol“ Derventa.

Član 2.

Opšti i posebni uslovi i kriterijumi za izbor i imenovanje direktora i jednog člana Upravnog odbora Javne predškolske ustanove „Trol“ Derventa propisani su Zakonom o predškolskom vaspitanju i obrazovanju , Zakonom o ministarskim vladinim i drugim imenovanjima i Statutom JPU „Trol“ Derventa.

Član 3

Javni konkurs za izbor i imenovanje direktora i jednog člana Upravnog odbora JPU „Trol“ Derventa, čini sastavni dio ove odluke, a objaviće se u "Službenom glasniku Republike Srpske", dnevnom listu "GLAS SRPSKE" i "Derventskom listu".

Rok za podnošenje prijava na Konkurs iz člana 1. ove odluke je 15 dana od dana posljednjeg objavljivanja Konkursa u jednom od javnih glasila iz stava 1. ovog člana.

Član 4.

Postupak sprovođenja Konkursa, uključujući pregled prispjelih prijava, intervju i predlaganje kandidata, u skladu sa Zakonom i izvršiće Komisija za izbor po Javnom konkursu za imenovanja u Javnoj predškolskoj ustanovi „TROL“ Derventa koju je imenovala Skupština grada Derventa.

Član 5.

Za sprovođenje ove odluke zadužuje se Odjeljenje za opštu upravu.

Član 6.

Ova odluka stupa na snagu osmog dana od dana objavljivanja u "Službenom glasniku grada Derventa".

SKUPŠTINA GRADA DERVENTA

Broj: PREDSJEDNIK

Datum: SKUPŠTINE GRADA

\_\_\_\_\_\_\_\_\_\_\_\_\_\_\_\_\_\_\_\_

O b r a z l o ž e nj e

Pravni osnov za donošenje ove odluke

Zakonom o ministarskim, vladinim i drugim imenovanjima Republike Srpske

reguliše se otvoreni postupak izbora kojim se vrši konačno imenovanje i ponovno imenovanje na poziciju u regulisanom organu definisanim tim zakonom.

Takođe je propisano da nakon što su odobreni kriterijumi za imenovanje, oglas za upražnjenu poziciju se obavezno mora objaviti na najefikasnijji mogući način i da se mora objaviti najmanje u “Službenom glasniku Republike Srpske” i barem u jednom dnevnom listu velikog tiraža s ciljem da bude dostupan najširoj javnosti. Takođe je propisano šta oglas za upražnjenu poziciju mora da sadrži oglas.

Zakonom o predškolskom vaspitanju i obrazovanju ( „Službeni glasnik Republike Srpske“, broj 79/15, 63/20 i 64/22 ) i Statutom grada Derventa je propisano da Skupština grada imenuje i razrješava direktora i upravni odbor ustanove .

Kako mandat direktora i članova Upravnog odbora Javne predškolske ustanove „Trol“ Derventa ističe 1. avgusta 2022. godine predlaže se donošenje ove odluke.

OBRAĐIVAČ: PREDLAGAČ:

Odjeljenje za privredu i društvene GRADONAČELNIK

djelatnosti Milorad Simić