Na osnovu člana 8. Zakona o ministarskim, vladinim i drugim imenovanjima Republike Srpske (''Službeni glasnik Republike Srpske'', broj 41/03) i člana 1. Odluke o raspisivanju Javnog konkursa za izbor i imenovanje direktora Javne ustanove „Sportski centar „ Derventa („Službeni glasnik grada Derventa“, broj\_\_\_/22), Skupština grada Derventa raspisuje

**J A V N I K O N K U R S**

**za izbor i imenovanje direktora Javne ustanove „Sportski centar “**

**Derventa**

I Skupština grada Derventa raspisuje Javni konkurs za izbor i imenovanje direktora Javne ustanove „Sportski centar„ Derventa.

II Opis poslova za direktora :

Direktor rukovodi Centrom, organizuje i rukovodi procesom rada i poslovanja, samostalno donosi odluke u okviru svoje nadležnosti, predstavlja i zastupa ustanovu i odgovoran je za zakonitost rada, predlaže finansijski plan i godišnji program rada i preduzima mjere za njihovo sprovođenje, izvršava odluke i zaključke osnivača i izvršava odluke Upravnog odbora, podnosi Upravnom odboru i osnivaču izvještaj o rezultatima poslovanja Centra po periodičnom i godišnjem obračunu, predlaže Upravnom odboru akt o organizaciji i sistematizaciji radnih mjesta, obavlja i druge poslove predviđene zakonom i statutom.

III Mandat

* Direktor se imenuje na mandatni period od 4 ( četiri ) godine sa mogućnošću ponovnog izbora

IV Kandidati treba da ispunjavaju opšte i posebne uslove

a) Opšti uslovi za kandidate su:

- da je državljanin RS ili BiH,

* da je stariji od 18 godina,
* da ima opštu zdravstvenu sposobnost,
* da nije osuđivan za krivično djelo na bezuslovnu kaznu zatvora od najmanje šest mjeseci ili za krivično djelo koje ga čini nepodobnim za obavljanje navedenih poslova,
* da nije otpušten iz državne službe kao rezultat disciplinske mjere na bilo kojem nivou vlasti u Republici Srpskoj u periodu od tri godine prije dana objavljivanja upražnjene pozicije,
* da ne služi kaznu izrečenu od Međunarodnog suda za bivšu Jugoslaviju i da nije pod optužnicom tog suda, a da se nije povinovalo nalogu da se pojavi pred Sudom ( Član IX 1. Ustava BiH).

b) Posebni uslovi i kriterijumi su:

- završen prvi ciklus studijskog programa sa najmanje 180 ECTS bodova ili ekvivalent, odnosno visoka ili viša stručna sprema,

- najmanje 5 (pet ) godina radnog iskustva u struci,

- potrebno stručno znanje iz djelatnosti kojom se bavi ustanova,

- posjedovanje rukovodnih i organizacionih sposobnosti,

- dokazani uspjesi i rezultati u obavljanju ranijih poslova,

- program rada.

Pod radnim iskustvom u struci od najmanje pet godina podrazumijeva se radno iskustvo na poslovima potrebne stručne spreme nakon sticanja stepena stručne spreme iz alineje 1. ove podtačke .

V Potrebna dokumenta

Uz prijavu na konkurs kandidati su dužni dostaviti dokaze o ispunjavanju opštih i posebnih uslova:

- ovjerenu kopiju diplome,

- dokaz o radnom iskustvu u struci,

- biografiju o kretanju u službi i program rada ,

-uvjerenje da nije osuđivan za krivično djelo ( za kandidate rođene u Republici Srpskoj uvjerenje će se pribaviti službenim putem),

- potpisane i ovjerene izjave o ispunjavanju uslova iz poglavlja IV, pod a) alineja 5. i 6. ovog konkursa,

- uvjerenje o opštoj zdravstvenoj sposobnosti ( kandidat koji bude izabran dostaviće naknadno),

- kandidat može priložiti i druga dokumenta kojima dokazuju ispunjavanje potrebnih uslova.

Dokumenta kojima se dokazuje ispunjavanje opštih i posebnih uslova dostavljaju se u originalu ili ovjerenoj fotokopiji, a dokumenta iz poglavlja IV pod a) alineja 5. i 6. ne mogu biti starija od šest mjeseci od izdavanja.

Sa svim kandidatima koji uđu u uži izbor, Komisija za izbor će obaviti intervju, o čemu će kandidati biti blagovremeno obaviješteni.

VI Sukob interesa

Kandidati ne mogu obavljati dužnosti, aktivnosti ili biti na položaju koji dovodi do sukoba interesa, kako je propisano odredbama Zakona o sprečavanju sukoba interesa u organima vlasti Republike Srpske (''Službeni glasnik Republike Srpske'', broj 73/08 i 52/14), Zakona o ministarskim, vladinim i drugim imenovanjima Republike Srpske (''Službeni glasnik Republike Srpske'', broj 41/03), kao i drugim zakonima koji regulišu sukob interesa i nespojivosti funkcija.

Kandidati ne mogu biti lica koja su na funkciji u političkoj stranci.

VII Rok za podnošenje prijava je 15 dana od dana posljednjeg objavljivanja konkursa u jednom o javnih glasila iz poglavlja VIII ovog konkursa.

Nepotpune i neblagovremene prijave neće se razmatrati.

Prijave sa potrebnim dokumentima mogu se dostaviti lično u šalter salu Gradske uprave Grada Derventa ili putem pošte na adresu: Skupština grada Derventa, Ul. Trg oslobođenja broj 3, 74400 Derventa, posebno sa naznakom „Komisija za izbor po javnom konkursu za imenovanja u Javnoj ustanovi „Sportski centar „ Derventa.

VIII Javni konkurs će se objaviti u „Službenom glasniku Republike Srpske“, dnevnom listu „GLASU SRPSKE“ i „Derventskom listu“.

SKUPŠTINA GRADA DERVENTA

Broj: PREDSJEDNIK

Datum: SKUPŠTINE GRADA