Ha osnovu člana 8. Zakona o ministarskim, vladinim i drugim imenovanjima Republike Srpske ("Službeni glasnik Republike Srpske", broj 41/03), člana 16. Zakona o sistemu javnih službi („Službeni glasnik Republike Srpske“, broj: 68/07, 109/12 i 44/16), člana 86. stav 2. Zakona o turizmu („Službeni glasnik Republike Srpske“, broj 45/17) i člana 37. stav 2. tačka 33. Statuta Grada Derventa ("Službeni glasnik grada Derventa", broj: 6/21, 20/21 i 10/22 ) Skupština grada Derventa na \_\_\_\_ sjednici, održanoj \_\_\_\_\_\_2022. godine, donijela je

O D L U K U

o raspisivanju Ponovnog Javnog konkursa za izbor i imenovanje tri člana Upravnog odbora Javne ustanove „Turistička organizacija grada Derventa“, Derventa

Član 1.

Raspisuje se Ponovni Javni konkurs za izbor i imenovanje tri člana Upravnog odbora JU „Turistička organizacija grada Derventa“, Derventa.

Član 2.

Opšti i posebni uslovi za izbor i imenovanje članova Upravnog odbora Javne ustanove „Turistička organizacija grada Derventa“, Derventa propisani su Zakonom o ministarskim vladinim i drugim imenovanjima Republike Srpske, Zakonom o turizmu i Statutom JU „Turistička organizacija grada Derventa“, Derventa.

Član 3.

Ponovni Javni konkurs za izbor i imenovanje članova Upravnog odbora JU „Turistička organizacija grada Derventa“, Derventa čini sastavni dio ove odluke, a objaviće se u "Službenom glasniku Republike Srpske", dnevnom listu „Glas Srpske“ i "Derventskom listu".

Rok za podnošenje prijava na Konkurs iz člana 1. ove odluke je 15 dana od dana poslјednjeg objavlјivanja Konkursa u jednom od javnih glasila iz stava 1. ovog člana.

Član 4.

Postupak sprovođenja Konkursa, uklјučujući pregled prispjelih prijava, intervju i predlaganje kandidata, u skladu sa Zakonom, izvršiće Komisija za izbor po javnom konkursu za imenovanja u JU „Turistička organizacija grada Derventa“, Derventa, koju je imenovala Skupština grada Derventa.

Član 5.

Za sprovođenje ove odluke zadužuje se Odjelјenje za opštu upravu.

Član 6.

Ova odluka stupa na snagu osmog dana od dana objavlјivanja u "Službenom glasniku grada Derventa".

SKUPŠTINA GRADA DERVENTA

Broj: 01-022-\_\_\_\_/22 PREDSJEDNIK

Datum: \_\_\_\_\_\_\_ 2022. godine SKUPŠTINE GRADA

O b r a z l o ž e nj e

Pravni osnov za donošenje ove odluke

Zakonom o ministarskim, vladinim i drugim imenovanjima Republike Srpske

reguliše se otvoreni postupak izbora kojim se vrši konačno imenovanje i ponovno imenovanje na poziciju u regulisanom organu definisanim tim zakonom.

Takođe je propisano da nakon što su odobreni kriterijumi za imenovanje, oglas za upražnjenu poziciju se obavezno mora objaviti na najefikasnijji mogući način i da se mora objaviti najmanje u “Službenom glasniku Republike Srpske” i barem u jednom dnevnom listu velikog tiraža s cilјem da bude dostupan najširoj javnosti. Takođe je propisano šta oglas za upražnjenu poziciju mora da sadrži oglas.

Zakonom o turizmu („Službeni glasnik Republike Srpske“, broj 45/17) i Statutom grada Derventa („Službeni glasnik grada Derventa“, broj 6/21, 20/21 i 10/22) propisano je da skupština grada imenuje i razrješava upravni odbor ustanove.

Razlozi za donošenje ove odluke:

Članovima Upravnog odobra JU „Turistička organizacija grada Derventa“ mandat je istekao 30.05.2022. godine pa je Skupština grada Derventa na 13. sjednici održanoj 20.04.2022. godine donijela Odluku o raspisivanju Javnog konkursa za izbor i imenovanje članova Upravnog odobra JU „ Turistička organizacija grada Derventa“ Derventa. Komisija za izbor po Javnom konkursu za izbor i imenovanja u Javnoj ustanovi „Turistička organizacija grada Derventa“ Derventa dana 17.06.2022. goidne dostavila je Gradonačelniku Izvještaj o neuspjelom Javnom konkursu za izbor i imenovanje tri člana Upravnog odobra JU „ Turistička organizacija grada Derventa“ Derventa. Komisija je u Izvještaju navela da je dana 7. juna 2022. godine nakon otvaranja i razmatranja pristiglih prijava konstatovala i zaklјučila da od dvije prijave na Javni konkurs ni jedan prijavlјeni kandidat ne ispunjava tražene uslove konkursa. Zbog neuspjelog Javnog konkursa neophodno je da Skupština grada Derventa na prijedlog Gradonačelnika ponovo raspiše Javni konkurs za izbor i imenovanje tri člana Upravnog odbora JU „Turistička organizacija grada Derventa“ iz kojeg razloga se predlaže se donošenje ove odluke.

OBRAĐIVAČ: PREDLAGAČ:

Odjelјenje za privredu i društvene djelatnosti GRADONAČELNIK

Milorad Simić