Na osnovu člana 8. Zakona o ministarskim, vladinim i drugim imenovanjima Republike Srpske (''Službeni glasnik Republike Srpske'', broj 41/03), člana 86. stav 2. Zakona o turizmu („Službeni glasnik Republike Srpske“, broj 45/17), člana 25. Statuta Javne ustanove „Turistička organizacija opštine Derventa“, broj 08/18 od 18. 01. 2018. godine i člana 1. Odluke o raspisivanju Ponovnog Javnog konkursa za izbor i imenovanje tri člana Upravnog odbora Javne ustanove „Turistička organizacija grada Derventa“ Derventa, (''Službeni glasnik grada Derventa'', broj \_\_\_\_\_\_\_), Skupština grada Derventa, raspisuje

P O N O V N I J A V N I K O N K U R S

za izbor i imenovanje tri člana Upravnog odbora Javne ustanove „Turistička

organizacija grada Derventa“ Derventa

I Skupština grada Derventa raspisuje Ponovni Javni konkurs za izbor i imenovanje tri člana Upravnog odbora Javne ustanove „Turistička organizacija grada Derventa“, Derventa.

II Opis poslova:

Upravni odbor javne ustanove: donosi statut i ostala opšta akta, odlučuje o poslovanju, razmatra i usvaja izvještaj o poslovanju i godišnji obračun, donosi program rada i finansijski plan, odlučuje o korišćenju sredstava u skladu sa zakonom i statutom, i vrši i druge poslove u skladu sa aktom o osnivanju, zakonom i statutom ustanove.

III Mandat

Članovi Upravnog odbora imenuju se na vrijeme od 4 godine, sa mogućnošću ponovnog izbora.

IV Kandidati treba da ispunjavaju opšte i posebne uslove:

a) Opšti uslovi za kandidate su:

- da su državljani RS ili BiH,

- da su stariji od 18 godina,

* da nisu otpušteni iz državne službe kao rezultat disciplinske mjere na bilo kojem nivou vlasti u Republici Srpskoj i Bosni i Hercegovini u periodu od tri godine prije dana objavljivanja upražnjene pozicije,
* da nisu osuđivani za krivično djelo na bezuslovnu kaznu zatvora od najmanje šest mjeseci, ili za krivična djela koja ih čine nepodobnim za obavljanje navedenih poslova,

- da ne služe kaznu izrečenu od Međunarodnog suda za bivšu Jugoslaviju i da

nisu pod optužnicom tog suda, a da se nisu povinovali nalogu da se prijave

pred Sudom ( Član IX 1. Ustava BiH).

b) Posebni uslovi za kandidate su:

- završen I ciklus visokog obrazovanja sa ostvarenih najmanje 180 ECTS

bodova ili ekvivalent, ekonomskog, pravnog ili turističkog smjera,

- najmanje dvije godine radnog iskustva u struci,

- poznavanje djelatnosti kojom se bavi Turistička organizacija,

- poznavanje sadržaja i načina rada organa upravljanja.

Pod radnim iskustvom u struci od najmanje dvije godine, podrazumijeva se radno iskustvo na poslovima potrebne stručne spreme nakon sticanja stepena stručne spreme iz alineje 1. ove podtačke.

V Potrebna dokumenta

Uz prijavu na konkurs kandidati su dužni dostaviti dokaze o ispunjavanju opštih i posebnih uslova:

- uvjerenje o državljanstvu,

- ovjerenu kopiju diplome,

- dokaz o radnom iskustvu u struci,

- biografiju o kretanju u službi,

- potpisane i ovjerene izjave o ispunjavanju uslova iz poglavlqa IV, pod a)

alineja 3. 4. i 5. ovog konkursa,

- kandidati mogu priložiti i druga dokumenta kojima dokazuju ispunjavanje

potrebnih uslova.

Dokumenta kojima se dokazuje ispunjavanje opštih i posebnih uslova dostavljaju se u originalu ili ovjerenoj fotokopiji, a dokumenta iz alineja 3.4. i 5. ne mogu biti starija od šest mjeseci od izdavanja.

Sa svim kandidatima, koji uđu u uži izbor, Komisija za izbor će obaviti intervju, o čemu će kandidati biti blagovremeno obaviješteni.

VI Sukob interesa

Kandidati ne mogu obavljati dužnosti, aktivnosti ili biti na položaju koji dovodi do sukoba interesa, kako je propisano odredbama Zakona o sprečavanju sukoba interesa u organima vlasti Republike Srpske (''Službeni glasnik Republike Srpske'', broj 73/08 i 52/14), Zakona o ministarskim, vladinim i drugim imenovanjima Republike Srpske (''Službeni glasnik Republike Srpske'', broj 41/03), kao i drugim zakonima koji regulišu sukob interesa i nespojivost funkcija.

Kandidati ne mogu biti lica koja su na funkciji u političkoj stranci.

VII Rok za podnošenje prijava je 15 dana od dana posljednjeg objavljivanja konkursa u jednom o javnih glasila iz poglavlja VIII ovog konkursa.

Nepotpune i neblagovremene prijave neće se razmatrati.

Prijave sa potrebnim dokumentima mogu se dostaviti lično u šalter salu Gradske uprave Grada Derventa, ili putem pošte na adresu: Skupština grada Derventa, Ul. Trg oslobođenja broj 3, 74400 Derventa, posebno sa naznakom „Komisija za izbor po javnom konkursu za imenovanja u JU „Turistička organizacija grada Derventa“ Derventa.

VIII Javni konkurs će se objaviti u „Službenom glasniku Republike Srpske“, dnevnom listu „Glas Srpske“ i „Derventskom listu“.

SKUPŠTINA GRADA DERVENTA

Broj: 01-022-\_\_\_\_\_/22 PREDSJEDNIK Datum: \_\_\_\_\_\_\_\_2022. godine SKUPŠTINE GRADA